अब इस मुश्किल से एक और परेशानी का हल तलाशने की चर्चा छिड़ी है. इन आइसबर्ग या हिमखंडों को खींच कर उन जगहों पर ले जाने की बातें हो रही हैं, जहां पर पानी की किल्लत है.

जैसे कि दक्षिण अफ्रीका, संयुक्त अरब अमीरात या सऊदी अरब.

आप अगर ये सोच कर हैरान हो रहे हैं कि विशाल और भारी हिमखंडों को कैसे खींचकर हज़ारों किलोमीटर दूर ले जाया जाएगा, तो इस बात पर ग़ौर फ़रमाएं- अंटार्कटिका से हिमखंडों के तौर पर जितना पानी टूट कर समुद्र में हर साल मिलता है, वो दुनिया में मीठे पानी की कुल सालाना खपत से भी ज़्यादा है. इस आंकड़े में आर्कटिक से टूटने वाले हिमखंडों को नहीं जोड़ा गया है. अंटार्कटिका या आर्कटिक से जो हिमखंड टूटते हैं, वो शुद्ध मीठा पानी है, जो पिघलकर समुद्र में मिल जाता है और खारा हो जाता है.

हिमखंडों से पानी निकालने का विचार नया नहीं. उन्नीसवीं सदी में बर्फ़ को भारत में भाप वाली नावों के ज़रिए दूसरे ठिकानों तक पहुंचाया जाता था. इसी तरह दक्षिण अमरीकी देश चिली में हिमखंडों को शराब के कारखानों तक पहुंचाया जाता है.

1940 के दशक में स्क्रिप्स ओशियानोग्राफिक इंस्टीट्यूट के जॉन इसाक्स ने प्रस्ताव दिया... अधिकतम 4000 वर्णों के लिए लेख जारी रखें:
था कि हिमखंड को खींच कर उस वक़्त सूखे से परेशान, अमरीका के कैलिफ़ोर्निया की प्यास बुझाने के लिए लाया सैन डिएगो तक लाया जाए.

1970 के दशक में सऊदी अरब के राजकुमार प्रिंस मोहम्मद अल फैसल चाहते थे कि अंटार्कटिका से आइसबर्ग को खींचकर भूमध्य रेखा के इस पार यानी सऊदी अरब तक लाया जाए. इस बारे में चर्चा के लिए प्रिंस फैसल ने दो अंतरराष्ट्रीय कांफ्रेंस भी आयोजित की थीं. 2010 में यूरोपीय यूनियन के सामने प्रस्ताव रखा गया था कि आइसबर्ग को खींच कर अटलांटिक महासागर स्थित कैनेरी द्वीपों तक लाया जाए क्योंकि वो पानी की किल्लत से जूझ रहे थे.

इन सभी योजनाओं में एक बात आम थी. वो ये कि कोई भी योजना परवान नहीं चढ़ सकी.

केपटाउन और यूएई के हाल

मगर, ऐसे प्रस्ताव रखने वालों ने हार नहीं मानी. अब नए सिरे से हिमखंडों को खींचने के प्रस्ताव दुनिया के सामने रखे गए हैं. इनमें से एक तो है सूखे की मार झेल रहे दक्षिण अफ्रीकी शहर केपटाउन तक हिमखंड खींच कर लाने की. वहीं, दूसरा प्रस्ताव आइसबर्ग को संयुक्त अरब अमीरात तक लाने का है.

इसी साल केपटाउन, 'डे ज़ीरो' के बेहद क़रीब पहुंच गया था. 'डे ज़ीरो' यानी वो दिन जब शहर को पानी देने वाले सारे स्रोत सूख जाएं. क़रीब 40 लाख की आबादी वाला केपटाउन शहर पानी की राशनिंग कर रहा था. किसी भी इंसान को रोज़ाना 50 लीटर से ज़्यादा पानी इस्तेमाल करने की इजाज़त नहीं थी. 

ख़ुशक़िस्मती से बारिश होने की वजह से केपटाउन 'डे ज़ीरो' तक पहुंचने से बच गया. मगर, ख़तरा टला नहीं है. हो सकता है कि ऐसे ही हालात अगले साल फिर बन जाएं.

वहीं, संयुक्त अरब अमीरात के ऊर्जा मंत्री ने देश में पानी के इस्तेमाल को लेकर चिंता ज़ाहिर की है. उन्होंने कहा कि वो आइसबर्ग को संयुक्त अरब अमीरात तक खींच कर लाने पर विचार कर रहे हैं.

1970 के दशक से लेकर आज तक आइसबर्ग को खींच कर लाने के जो भी प्रस्ताव आए हैं, उनके पीछे वही चेहरे हैं. कैम्ब्रिज के स्कॉट पोलर इंस्टीट्यूट के प्रोफ़ेसर पीटर वढाम्स, नॉर्वे के पोलर इंस्टीट्यूट के डॉक्टर ओलाव ओरहीम. और 1970 के दशक में प्रिंस फैसल की योजना से जुड़े रहे फ्रेंच इंजीनियर जोर्स मूजेन.

पीटर वढाम्स ने जब स्क्रिप्स इंस्टीट्यूट में काम करना शुरू किया, तभी उन्हें 1940 के दशक में दिए गए जॉन इसाक्स के प्रस्ताव के बारे में पता चला. वढाम्स कहते हैं कि, 'जॉन इसाक्स के प्रस्ताव को सऊदी अरब के प्रिंस फ़ैसल ने आगे बढ़ाया...